open-index/open-wikipedia-markdown huggingface dataset:
Mulao

**Mulao** (lietuvių kalba: mulao, kinų kalba: 仫佬族;) – tai viena iš 56 Kinijos Liaudies Respublikoje esančių tautų.

## Istorija

Paprastai kildinami nuo senųjų ling ir liao genčių, istvirtinusių Dzin dinastijos laikotarpyje. Juan dinastijos metu mulao gyveno feodalinėje bendruomenėje ir mokėjo mokesčius imperatoriui du kartus per metus.
Čing dinastija dinastijos valdymo metu (1644–1911) jų teritorija nukentėjo nuo administracinio suskirstymo. Jų teritorija buvo suskirstyta į teritorinius *dongus*, o tai sudarė maždaug 10 namų. Kiekvienas *dongas* turėjo savo vadovą, kuris buvo atsakingas už mokesčių surinkimą, beje, kiekvienas šis teritorinis suskirstymas buvo siejamas vienos šeimos (pagal tą pačią pavardę).

## Kalba
Mulam kalba priklauso tajų-kadajų kalbų šeimai. Tai kalba paremta tonais, kurių turi net 10, o pats žodynas panašus su džuangų ir dongų, apie 65 procentai sutampa žodžių. Nuo Ming dinastijos laikų mulam kalba uždrausta rašyti ir kalbėti, tad dauguma kalba kinų (mandarinų kalba) bei džuangų ir dongų kalbomis.

## Kultūra
Tradiciškai mulao tautoje santuoka būdavo sudaroma tėvų susitarimu, o naujoji žmona negyvendavo kartu su vyru iki tol, kol gims pirmas sūnus.

Tradiciniai jų namai statomi iš plytų ir molio. Namas būna trijų kambarių. Svarbu, kad gyvūnų buvo laikomi toli nuo namų.
Tradiciškai mulao buvo animistai, šiuo metu religija nebeužima svarbios vietos jų gyvenime. Kiekvieną mėnesį jie švęsdavo įvairias šventes. Vieni svarbiausių jiems buvo *Yifan* ir *Dragon boat* http://www.answers.com/topic/dragon-boat (Pinyin: lóngzhōu;龙舟), kurį švęsdavo penktą dieną, penktą mėnesį pagal mėnulio kalendorių. Šios šventės metu šamanai atlikdavo apeigas, kurios turėjo užtikrinti gausius pasėlius, bei apsaugoti nuo kenksmingų vabzdžių.

### Tradiciniai rūbai
Tradiciniai vyrų rūbai buvo švarkai su didelėmis sagomis, nešiodavo plačias kelnes bei mūvėjo sandalus. Vienišos moterys iki vedybų nešiodavo plaukus surištos kasoje, o po vedybų juos sukeldavo į kuodą. Moterų pagrindiniai papuošalai buvo auskarai ir apyrankės. Dominuojanti rūbų spalva – tamsiai mėlyna.

## Šaltiniai
* http://www.china.org.cn/e-groups/shaoshu/shao-2-mulam.htm
* http://www.joshuaproject.net/peopctry.php?rog3=CH&rop3=114234
* http://www.ethnologue.com/show_language.asp?code=mlm
* http://www.answers.com/topic/mulao?cat=health
* http://www.ethnic-china.com/Mulao/mulaofestivals.htm 
* http://library.thinkquest.org/05aug/01780/chinese-ethnic-group/mulao.htm
Malsena

**„Malsena“** – viena stambiausių grūdų perdirbimo pramonės įmonių grupė Lietuvoje. Perėmusi malūnininkystės tradicijas iš malūno, pastatyto Panevėžyje dar 1841 m., kaip akcinė bendrovė įmonė įregistruota 1994 m.

Ilgą laiką susikoncentravus ties kvietinių miltų bei sėlenų gamyba, 2000 m. Panevėžyje pradėta pirmojo Lietuvoje mišinių cecho veikla, o nupirktame ir 2004 m. rekonstruotame Vievio malūne atnaujinta kvietinių ir ruginių miltų gamyba. Tais pačiais 2004 m. UAB „Amber Pasta“ vardu (buvusi UAB „Gintarinis amžius“) Panevėžyje pradėta trumpųjų, o 2006 m. – ir ilgųjų (spageti) makaronų gamyba.

2005 m. Panevėžyje inicijuotas kvietinio krakmolo, glitimo bei granuliuotų pašarų fabriko statybos projektas. Tai pirmasis tokio pobūdžio fabrikas Lietuvoje.

2008 m. įmonės raidoje įvyko vienas iš svarbiausių etapų - kviečių krakmolo, glitimo ir pašarų gamyba Panevėžyje buvo atskirta ir toliau veiklą vysto po nauju **AB "Amilina"** vardu, o senas miltų bei mišinių gamybos tradicijas tęsia **UAB "Malsena plius"** Vievyje.

## Struktūra
**UAB „Malsena plius“** valdomų įmonių grupę sudaro šie gamybiniai padaliniai ir filialai:

* Malūnai:
** Vievio malūnai (300 t/parą kviečių ir 240 t/parą rugių).
* Elevatoriai:
** Vievio elevatorius (54 tūskt.t);
** Avižų elevatorius
* Susijusios kompanijos:
** UAB „Amber Pasta“ (makaronų gamyba).

**UAB „Malsena plius“** gamina ne tik įvairių rūšių kvietinius ir ruginius miltus bei sėlenas, bet ir miltinius, duoninius ir bulvinius mišinius, manus, dribsius, greito paruošimo košes prekiauja grūdais, saugo grūdus ir teikia įvairių laboratorinių tyrimų paslaugas.

## Nuorodos
* Įmonės interneto svetainė
Abdal Vahidas I

**Abdal Vahidas I** (arab.: أبو محمد عبد الواحد بن يوسف) – nuo 1224 m. Almochadų dinastijos Maroko kalifas soste išbuvo mažiau metus.

Abdal Vahidas I buvo Abu Jakubo Jusufo I sūnus. Abdal Vahido paskyrimas išprovokavo provincijų valdytojų nepasitenkinimą. Jie buvo Abu Jusufo I Jakubo Almansuro sūnūs ir jų vaikai. Vienas jų, Abdalahas Aladilas, pasiskelbė kalifu Ispanijoje. Apie tai sužinoję Maroko šeichai pasmaugė Abdal Vahidą I.

Abdal Vahidas I turėjo vizirį:
* Abû Sa`îd ben Jâm`i (1224–1224) (taip pat Muhamedo Anasyro ir Abu Jakubo Jusufo II).

## Nuorodos
* ''Istorinis žodynas'' ;
* ''Musulmonų vadovai''.
Jahija Almutasimas

**Jahija Almutasimas** (arab.: أبو زكرياء المعتصم يحي بن الناصرر) – nuo 1227 m. Almochadų dinastijos Maroko kalifas. Jahija Almutasimas buvo Muhamedo Anasyro sūnus.

## Istorija
1227 m. kalifu buvo paskelbtas Muhamedas Anasyro sūnus Jahija Almutasimas, kurį palaikė Marakešo šeichai, bet jo dėdė Idris Almamunas Ispanijoje su tuo nesutiko. 1228 m. prieš Jahiją sukilo ir Mursijos emyras Ibn Hudas (Ibn Hud). 1229 m. Idris organizavo perversmą ir Jahija Almutasimas pabėgo iš sostinės.

## Nuorodos
* ''Istorinis žodynas'' 
* ''Musulmonų vadovai''
Aberacija

**Aberacija** gali reikšti:

Reiškinius optikoje:
* aberacija (optika) – optikoje – optinių sistemų aberacijas (vaizdų iškraipymus);
* šviesos aberacija – astronomijoje – regimojo dangaus šviesulio padėties poslinkis dėl stebėtojo judėjimo;
* chromatinė aberacija – lęšio ar objektyvo židinio ilgio priklausomybė nuo šviesos bangos ilgio.
Kitus reiškinius:
* chromosomų aberacija – chromosomų sandaros pakitimas, toks mutacijų variantas.
Joniškio Delikatesas

**Joniškio „Delikatesas“** – krepšinio klubas iš Joniškio, žaidžiantis RKL. Klubas buvo įkurtas 1994 m.

## Pavadinimų kaita

* 1994–2000 m. – Joniškio „Žiemgala“
* 2000–2005 m. – Joniškio „Žiemgala – Šiaurės vilkas“
* nuo 2005 m. – Joniškio „Delikatesas“

## Klubo pasiekimai

## Nuorodos
* NKL.lt informacija apie klubą
Idris I Almamunas

**Idris I Almamunas** (*Abû al-`Alâ' Idrîs al-Ma'mûn*, arab.: أبو العلا المأمون إدريس بن المنصور) – nuo 1229 m. Almochadų dinastijos Maroko kalifas.

Idris I Almamunas buvo Abu Jusufo I Jakubo Almansuro sūnus.

## Istorija
Iki tampant Maroko kalifu, Idris I Almamunas buvo vietininkas Ispanijoje. Pilietinis karas dėl šalies sosto po Abdalaho Aladilo nužudymo leido Ispanijos krikščionių karaliams įsikišti į Magrebo vidaus reikalus. 1229 m. Kastilijos karalius Ferdinandas III-is davė Idrisui 12 000 raitelių armiją, kad galėtų užimti Marakešą ir atkeršyti šeichams, kurie palaikė Jahiją. Tuo pačiu buvo paskelbta apie mahdi įvestos tvarkos panaikinimą ir grįžimą prie sunizmo. Atsidėkodamas Kastilijos karaliui, Idris 1230 m. Marakeše pastatė katedrą *(Notre-Dame à Marrakech)*, kuri buvo sugriauta 1232 m. po Idriso mirties.
Šie Idriso veiksmai išprovokavo Almochadų priešininkų neigiamą reakciją. 1232 m., kol Idris Almamunas kariavo prie Seutos, Marakešą vėl užėmė sugrįžęs Jahija Almutasimas. Kalifui teko grįžti atgal į sostinę, bet pakeliui mirė. Valdžia atiteko jo jauniausiajam sūnui Abdal Vahidui II-jam.

## Nuorodos
* ''Istorinis žodynas'' 
* ''Musulmonų vadovai''
Žalgiris Marijampolė

**Marijampolės „Žalgiris“** – buvusi Lietuvos futbolo komanda iš Marijampolės. Pokario metais buvo suburta iš vietinių futbolo enuziastų ir priklausė respublikinei „Žalgirio“ draugijai.

## Istorija

Po Antrojo pasaulinio karo 1945 m. suorganizuota komanda, pagal kvotas pateko į aukščiausią lygą.

Restruktūrizavus „Žalgirio“ draugiją komanda išformuota.

#### Pastaba
Miesto futbolo istoriją išsamiai aprašė buvęs „Sūduvos“ žaidėjas Jonas Rudžianskas knygoje „Marijampolės futbolo istorija 1930–2000“.

## Sezonai

|}

## Šaltiniai
Omano ekonomika

Omano piniginis vienetas − Omano rialas (OMR), kuris yra susietas su JAV doleriu.

Nuo 2010 m. Persų įlankos šalys, kurioms priklauso Kuveitas, Saudo Arabija, Bahreinas, Kataras, Jungtiniai Arabų Emyratai ir Omanas turėtų įsivesti ir bendrą valiutą, kurios pavadinimo dar nesugalvojo, tačiau tam priešinasi Omanas, kuris nori pasilikti savus pinigus, nes jo BVP (bendras vidaus produktas) per 2006 m. padidėjo 6,6 %, o, pavyzdžiui, Saudo Arabijos tik 4,3 %.

2006 m. Omano BVP sudarė 43,88 mlrd. tarptautinių dolerių. Pasaulinio banko duomenimis nacionalinės pajamos vienam gyventojui sudarė 14,100 tarptautinių dolerių per metus.

Persų įlankos šalys jau nuo 2008 m. planuoja pereiti prie bendros rinkos. Tai reiškia, kad visų šių arabų karalysčių piliečiai turės vienodas teises bet kurioje iš minėtų valstybių. Pavyzdžiui, Kuveito piliečiai galės dirbti Saudo Arabijoje, pirkti akcijas Bahreine, gyventi Katare ir turėti nekilnojamojo turto Omane.

Pagrindiniai Omano prekybos partneriai − JAV, Japonija, Kinija.

## Žemės ūkis
Omanas vienas didžiausių datulių ir kupranugarių mėsos augintojas pasaulyje.

## Nuorodos
* Omano ekonomika  
* Omano nacionalinis bankas
Abdalahas Aladilas

**Abdalahas Aladilas** ( m. 1227 m.) – nuo 1224 m. Almochadų dinastijos Maroko kalifas. 

Abdalahas Aladilas buvo Muhamedo Anasyro sūnus.
 
## Istorija
Muhamedas Anasyras buvo išrinktas Maroko kalifu po Abdal Vahido I nužudymo. Jo valdymo metais į sostą buvo du pretendentai, tai  jo brolis Idris I Almamunas, kurį palaikė Kastilijos karalius Ferdinandas III ir pusbrolis Jahija Almutasimas, kuri palaikė Maroko šeichai. 1227 m. Abdalahas Aladilas buvo nuskandintas rūmų baseine.
 
 
Abdalahas Aladilas turėjo vizirį:
* Abû Zayd Abî Muhammad ben Abî Hafs (1223-1227) (أبو زيد بن أبي محمد بن أبي حفص abū zayd ben abī muḥammad ben abī ḥafṣ) iš Hafsidų dinastijos aplinkos.

## Nuorodos
* ''Istorinis žodynas'' ;
* ''Musulmonų vadovai''.
Pjemonto kalba

**Pjemonto kalba** (sav. *Piemontèis*) – indoeuropiečių kalbų šeimos, romanų grupės kalba, vartojama šiaurės vakarų Italijoje, Pjemonto regione, bei išeivių iš Pjemonto Lotynų Amerikoje. Šia kalba kalba ~2 mln. žmonių.

Dauguma Europos ir JAV lingvistų pjemonto kalbą laiko nepriklausoma kalba, tačiau Italijoje ji laikoma italų kalbos dialektu.

## Nuorodos
*
Abdal Vahidas II

**Abdal Vahidas II** (*Abû Muhammad ar-Rachîd `Abd al-Wâhid*, arab.: أبو محمد الرشيد عبد الواحد بن المأمون m. 1242 m.) – nuo 1232 m. Almochadų dinastijos Maroko kalifas.

Abdal Vahidas II-is buvo Idriso I Almamuno sūnus.
 
## Istorija
Tik 1236 m. po Jahijos Almutasimo mirties Abdal Vahidas II-is užėmė Marakešą, jis panaikino visas tėvo Idriso Almamuno įvestas naujoves, po ko daugelis gyventojų pripažino jį. Tais pačiais metais Tlemseno emyras Abu Jahija Jagmurasanas ir Tuniso emyras Abu Jahija I bin Zaijanas (Abu Yahya I bin Zayyan) paskelbė nepriklausomybę ir atsiskyrė nuo Maroko, o Andalūzijos centre krikščionis užėmė Kordobą. Pačiame Maroke Almochadus spaudė Marinidai (Banu Marin gentis), kuri buvo apsupusi Meknesą. Abdal Vahidas II-is mirė 1242 m., valdžią paveldėjo jo brolis Ali Asaidas.

Abdal Vahidas II-is turėjo šiuos vizirius:
* Abû Sa`îd ben Wânûdîn (1233-1233) (أبو سعيد بن وانودي abū sa`īd ben wānūdin);
* Abû Ibrâhîm (1235-1236) (أبو إبراهيم أبو حاقة بن أبي حفص abū ibrāhīm abū ḥāqa ben abī ḥafṣ);
* Abû Ishâq ben Wânûdîn (1236-1242) (أبو محمد بن وانودين abū isḥāq ben wānūdīn).

## Nuorodos
* ''Istorinis žodynas'' ;
* ''Musulmonų vadovai''.
Ali Asaidas

**Ali Asaidas** (*Abû al-Hasan as-Sa`îd al-Mu'tadid*, arab.: أبو الحسن المعتضد بالله السعيد بن المأمون m. 1248 m.) – nuo 1242 m. Almochadų dinastijos Maroko kalifas.

Ali Asaidas buvo Idriso I Almamuno sūnus.
 
## Istorija

Ali Asaidas dar mėgino suvienyti Almochadų imperiją, o 1248 m. puolė Zajanidus Alžyre, bet pakliuvo į pasalą ir žuvo. Jo armija traukėsi į Maroką, bet tarp Mulujos upės ir Gersifo miestelio buvo sutikta Marinidų armijos ir buvo sunaikinta. Marinidai užėmė Fesą ir Meknesą. Tais pačiais metais Almachadai prarado ir Seviliją. Almochadams buvo likęs tik Marakešas.

Ali Asaidas turėjo vizirį:
* Abû Ishâq ben Abî Ibrâhîm (1242–1248) (أبو إسحاق بن أبي إبراهيم [abū isḥāq ben abī ibrāhīm]).

## Nuorodos
* ''Istorinis žodynas'' ;
* ''Musulmonų vadovai''.

## Išnašos
Ledyno nacionalinis parkas (Kanada)

**Ledyno nacionalinis parkas** (, ) – saugoma gamtos teritorija Kanadoje, Britų Kolumbijoje, Uoliniuose kalnuose. Įkurtas 1886 m.

Parke saugomi laukiniai Uolinių kalnų kraštovaizdžiai. Kalnai iškyla iki 390 m aukščio, padengti ledynais. Šlaituose ir slėniuose auga tankūs spygliuočių miškai. Vienas pagrindinių parko objektų – Rodžerio perėja, esanti Selkirko kalnuose. Ji yra 1330 m aukštyje, per ją nutiestas Transkanados geležinkelis.

## Šaltiniai
Dakai

**Dakai** (; ) – Antikos indoeuropiečių tauta, gyvenusi Dakijoje (maždaug dabartinės Rumunijos teritorijoje). Jos lingvistinė priklausomybė nėra iki galo patvirtinta. Ji priskiriama trakų genčių grupei. Antikos autorių (Strabono, Cezario, Plinijaus Vyresniojo) teigimu, gyveno į šiaurę nuo Dunojaus, didesniojoje Transilvanijos dalyje.

## Pavadinimas
Senovės šaltiniuose sutinkamos sąvokos dakai ir **getai**, tarp kurių pirmąją (kaip *Dacus*, dgs. *Daci*) vartoja daugiau romėnų dokumentai, o antrąją(*Geta*, dgs. *Getae*) – graikų. Romėnų žemėlapyje *[[Tabula Peutingeriana]]* jie vadinami Dagae ir Gaete. Nėra iki galo aišku, ar tai yra ta pati etninė grupė, ar atskiros etninės grupės: graikai daugiau susidurdavo su pajūrio gentimis į rytus nuo Karpatų, o romėnai – su žemyno gilumos gemtimis į vakarus nuo jų. Dėl kultūrinių ir kalbinių panašumų yra linkstama naudoti bendrą **dakų-getų** terminą šioms tautoms apibūdinti.

Strabonas teigia, kad pirminis dakų pavadinimas buvo „daoi“, kurį gali paaiškinti frygų šaknis „daos“, reiškianti vilką. Šią prielaidą patvirtina faktas, jog dakų herbas, Dakijos Drako, turi vilko galvą.

## Kalba
Apie dakų kalbą žinoma nedaug: išlikę tik vietovardžių ir asmenvardžių. Neretai numanomas dakų ir trakų kalbų panašumas ar net spėjama, kad tai buvusi viena kalba. Kai romėnai nukariavo Dakiją, dakai palaipsniui pradėjo kalbėti liaudiška lotynų kalba, iš kurios atsirado rumunų kalba.

Dar spėjama, po šalies pavergimo dalis dakų pasitraukė iš Dakijos ir išsikėlė į dabartinę Albaniją. Taigi šiuolaikiniai albanai būtų tiesioginiai dakų palikuonys, tęsiantys senąją dakų kalbą. Šią versiją patvirtina nemažas substratinis albanų žodžių sluoksnis rumunų kalboje.

## Kultūra
Pagal Herodoto „Istorijoje“ (4 knyga) pateiktą Zalmoksio aprašymą, getai (pagal Straboną kalbėję ta pačia kalba kaip ir dakai) tikėjo sielos nemirtingumu ir manė, kad po mirties pasikeičia šalis, kur gyvenama. Dakų vyriausiasis šventikas, kaip svarbiausios dievybės Zalmoksio atstovas, turėjo didelę įtaką. Jis taip pat buvo svarbiausiu karaliaus patarėju.

Be Zalmoksio dakai tikėjo į Gebeleizę, Bendį ir kitus dievus.

## Istorija
Pagal archeologinius radinius dakų kultūra kilo nuo srities į šiaurę nuo Dunojaus iki Karpatų kalnų, šiuolaikinėje istorinėje Rumunijos Muntenijos provincijoje ir yra tapatinama su geležies amžiaus Besarabio kultūra. 5–4 a. pr. m. e. dakai prekiavo su graikais, nuo 1 a. pr. m. e. – su romėnais. Vertėsi žemdirbyste, gyvulininkyste, gamino metalinius įrankius, auksinius bei sidabrinius papuošalus, kaldino sidabrines monetas. 1 a. pr. m. e. viduryje dakai, vadovaujami Burebistos, trumpam buvo susivieniję su getais; pajungė Dunojaus dešiniajame krante gyvenusias gentis ir kai kuriuos graikų miestus Juodosios jūros vakarų pakrantėje. Didžiausią galybę dakų genčių sąjunga (centras – Sarmizegetusa) pasiekė valdant Decebalui (87–106). Nuo 1 a. pr. m. e. prieš dakus karo žygius rengė romėnai. 85–89 karas baigėsi kompromisine taika. Romos imperatoriaus Trajano laikais karus su romėnais (101–102 ir 105–106) dakai pralaimėjo, Decebalas nusižudė; žuvo ir didelė dakų dalis. Jų žemėse įkurta Dakijos provincija.

## Šaltiniai
Kumzarų kalba

**Kumzarų kalba** – iranėnų kalba, kuria kalba šihujų (Shihuh) gentis Kumzaro krante Musandamo pusiasalyje, šiaurės Omane. Tai vienintelė iranėnų kalba Arabijos pusiasalyje. Kumzarų galima rasti Dibos ir Chasabo miestuose bei įvairiuose Larako salos kaimuose. Kumzarai yra žvejų, kurie apsigyveno Persų ir Omano įlankų pakrantėse.

Kumzarų kalbos žodynas, sintaksės ir gramatikos struktūra yra iranėnų kilmės, bet kasdieninėje kalboje vartojama daug skolinių iš arabų kalbos.

Kumzarų kalba kalba apie 10 tūkst. žmonių, nors genčiai priklauso 21 tūkst. narių (2000 m. duomenys). Jaunimas linkęs mokytis arabų kalbos vietoj kumzarų. Kalba neturi norminio rašto.

## Nuorodos
*
Umaras Almurtadas

**Umaras Almurtadas** (*Abû Hafs `Umar al-Murtadâ*, arab.: أبو حفص المرتضى عمر بن أبي إبراهيم اسحاق بن يوسف بن عبد المؤمن, m. 1266 m.) – nuo 1248 m. Almochadų dinastijos Maroko kalifas.

Umaras Almurtadas buvo Abu Jakubo Jusufo I-jo anūkas.

## Istorija
Atėjus į valdžią Umarui Almurtadui Almochadams buvo likęs tik Marakešas ir žemės į šiaurę iki Um ar-Rbijos (Oum Er-Rbia) upės. Nuo 1262 m. kalifas turėjo mokėti Marinidams duoklę. 1266 m. prieš kalifą sukilo kitos giminaičių šakos atstovas Abdal Ula Alvasikas, kuris ir užėmė Umaro Almurtado vietą.

Umaras Almurtadas turėjo tris vizirius:
* Abû Muhammad ben Yûnus (1248–1249) (أبو محمد بن يونس [abū muḥammad ben yūnus])
* Abû Zayd ben Yanû al-Kûmî (1249–1266) (أبو زيد بن يعلو الكومي [abū zayd ben ya`lū al – kūmī])
* Abû Mûsâ ben `Azûz (1249–1266) (أبو موسى بن عزوز الهنتاتي [abū mūsā ben `azūz al – hayātī])

## Nuorodos
* ''Istorinis žodynas'' 
* ''Musulmonų vadovai''
Eterinis aliejus

**Eterinis aliejus** – daugybės junginių mišinys, gaunamas iš augalų lapų, vaisių, žiedų, medienos, šaknų, žievės bei medžio dervų. Į vieno augalo eterinio aliejaus sudėtį gali įeiti nuo keleto iki keliasdešimties komponentų.

Augalai, sintetinantys eterinius aliejus ar kitas kvapias medžiagas, vad. aromatiniais. Dauguma jų yra dekoratyvūs, medingi, vaistiniai, o jų eteriniai aliejai vartojami aromaterpijoje, parfumerijoje, farmacijoje, kosmetikoje, konditerijoje.

Daugelis eterinių aliejų stiprina imuninę sistemą, stabdo mikrobų ir grybelių dauginimąsi, ramina ir padeda atsipalaiduoti, stimuliuoja ir suteikia energijos, mažina nuovargį, stresą, nervinę įtampą, depresiją, gerina nuotaiką. Eteriniai aliejai,taip pat naudojami namų kvapų gamyboje.

## Istorija
Jau prieš mūsų erą indai žinojo būdų gauti rožių eteriniam aliejui . Taip pat prieš mūsų erą japonai išskyrė mentolį iš mėtų eterinio aliejaus. Europoje eterinį aliejų iš augalų pirmieji pradėjo išgauti romėnai. Vėliau arabai išskyrė aliejų distiliavimo būdu, sukūrė tam skirtus aparatus.

XII a. pirmąkart pradėta skelbti apie kai kurių augalų aterinio aliejaus sudėtį. Pirmąkart eterinių aliejų gavimas distiliacijos būdu plačiai aprašomas *J. Brušveigo* knygoje, vėliau *K. Hesnerio*.

XV a. buvo žinoma tik 13, 1540 m. – 34, 1598 m. – 108, 1708 m. – 120 augalų rūšių, iš kurių išskiriamas eterinis aliejus.

## Šaltiniai
* J. Jaskonis „Aromatiniai augalai“ 1989 m. Vilnius

## Išnašos
Ledyno nacionalinis parkas

**Ledyno nacionalinis parkas** yra 2 nacionaliniai parkai:
* Ledyno nacionalinis parkas – JAV;
* Ledyno nacionalinis parkas – Kanadoje.

## Taip pat skaitykite
* Ledynų įlankos nacionalinis parkas;
* Los Glaciares nacionalinis parkas.
Abdal Ula Alvasikas

**Abdal Ula Alvasikas** (*Abû al-`Ulâ al-Wâthiq*, arab.: أبو العلا أبو الدبوس الواثق بالله إدريس بن محمد بن أبي عبد الله محمد بن أبي حفص بن عبد المؤمن, m. 1275 m.) – nuo 1266 m. Almochadų dinastijos Maroko kalifas.

Abdal Ula Alvasikas buvo Abdal Mumino proanūkis.
 
## Istorija
Abdal Ula Alvasikas 1266 m. nuvertęs Umarą Almurtadą užėmė valdžią, bet Marinidai nepripažino šio perversmo ir 1269 m. rugsėjį užėmė Marakešą. Abdal Ula Alvasikas pabėgo į Atlaso kalnus ir iš ten tęsė kovą. 1275 m. Marinidai suėmė Abdal Ula Alvasiką ir nuteisė. Almochadų dinastija žlugo.

## Nuorodos
* ''Istorinis žodynas'' ;
* ''Musulmonų vadovai''.
Sargybinis

**Sargybinis** () – kareivis, priklausantis sargybos būriui, kartu su visu būriu atliekantis kovos užduotį, saugantis ir ginantis paskirtus objektus.

Sargybiniais paprastai būna eiliniai ir seržantai. Sargybinių pareigos ir teisės apibrėžiamos Sargybų statuto.

Sargybinis, paskirtas tiesiogiai saugoti postą, yra *posto sargybinis* ().


Image:Pontifical Swiss Guards in their traditional uniform.jpg|Šveicarų sargybiniai Vatikane
Image:Kibbutz Guard 1936.jpg|Kibuco sargybinis Palestinoje (1936 m.)
Image:Thai Guard HK33.JPEG|Tailando kariuomenės sargybinis
Druskininkų tiltas

**Druskininkų tiltas** – tiltas per Nemuną Druskininkuose. Tilto ilgis yra 150 m, o plotis apie 10 m, aukštis apie 18 m. Tiltas yra Veisiejų gatvės dalis (kelias ).

2012 m. rudenį buvo atliktas siūlių remontas, ištrūkus šiaurinės pusės siūlėms. Tiltas avarinės būklės, kelkraščių betonas išbyrėjęs iki gelžbetonio karkaso strypų. Asfalto danga voluota, lopyta šaligatvių plytomis.

2013 m. pradėtas tilto remontas. Jį vykdo bendrovė „TILTS“.


Druskininkų tiltas.JPG|Rekonstruotas tiltas, 2016 m. vasaris
Druskininkų tiltas 3.JPG|Važiuojamoji dalis
Playboy

**„Playboy“** – vienas pačių žinomiausių erotinių leidinių visame pasaulyje. Pirmasis numeris išėjo 1953 m. gruodžio 1 d. su apsinuoginusia Marilyn Monroe ant viršelio. Žurnalą įkūrė Hju Hefneris su kolegomis Čikagoje (JAV). Nuo 2020 m. žurnalas leidžiamas internetu.

Leidinys išeina kas mėnesį JAV (nuo 1972 m. ir kitose šalyse, 2008–2013 m. Lietuvoje), jame spausdinamos apsinuoginusių moterų nuotraukos, taip pat straipsniai apie sportą, madą, kai kurias prekes, įžymybes. Retkarčiais pasitaiko ir erotinės literatūros. Žurnalas laikosi liberalios politikos, jam labiau būdingas „švelniosios“ pornografijos () žanras.

2015 m. spalį žurnalo redakcija paskelbė, kad nuo 2016 m. kovo numerio žurnaluose nebebus visiškai nuogų moterų nuotraukų. Laikantis naujos politikos, oficialiai žurnalas skirtas ne jaunesniems nei 13 metų žmonėms. Ši žurnalo politika buvo atšaukta 2017 m. pavasarį ir žurnalas vėl ėmė publikuoti nuogumą.

2020 m. kovą buvo paskelbta, kad šių metų pavasario numeris bus paskutinis spausdintas „Playboy“ numeris. Nuo to laiko žurnalas leidžiamas internetu.

## Nuorodos
*Oficiali svetainė

## Šaltiniai
Nefertarė

**Nefertarė Meritamun** (reiškia „gražioji draugė“; „mylima Maat (įstatymų deivės)“ gyveno apie 1300–1250 m. pr. m. e.) – pagrindinė Egipto faraono Ramzio II žmona, viena žymiausių Egipto karalienių (greta Hačepsutos, Kleopatros ir Nefertitės).
Jos kapavietė yra didžiausia ir pati įspūdingiausia Karalienių slėnyje. Ramzis II taip pat pastatė mažąją Abu Simbelio šventyklą Nubijoje kaip jų meilės simbolį. Nefertarė dažnai vaizduota šalia Ramzio II (apie 1279−1213 m. pr. m. e.) bent ankstyviausiais 20 jo valdymo metais. Ramzis II pastatė didelį kapą Nefertarei Karalienių slėnyje (prie Tėbų). Nefertarė tikriausiai buvo tik antra sudievinta gyvenimo metu Egipto karalienė (po karalienės Tijos).

**Pavadinimai**

Nefertarė turėjo gausybę titulų tokių kaip: Meilės Saldumas, Gracijos Dama, Didžiojo Karaliaus Žmona, Dviejų Žemių Valdovė, Visų Žemių Valdovė, Stipriojo Buliaus (Ramzio II) Žmona, Dievų Žmona, Aukštutinio ir Žemutinio Egipto valdovė.

## Išnašos
Omano geografija

**[[Omanas]]** yra šalis pietryčių Azijoje, besiribojanti su Arabijos jūra, Omano įlanka, Jemenu, Saudo Arabija ir Jungtiniais Arabų Eniratais.

## Padėtis

Omanas yra pietrytiniame Arabijos pusiasalio ketvirtyje. Jo plotas, pagal oficialius duomenis yra apie 300 tūkst. kvadratinių kilometrų, pagal užsienio duomenis – tik 212 tūkst. Šalies topografija įvairi: slėniai ir dykumos (pvz.: Vahibos smėlynai) sudaro 82 %, kalnai – 15 %, o pakrantės lyguma 3 %.

Sultonatas apsuptas Omano įlankos, Arabijos jūros, Rub el Chalio (esančio Saudo Arabijoje). Visa tai sąlygoja Omano izoliaciją. Istoriškai pagrindinis kelias ryšiams su pasauliu buvo jūra, kuri jungė ne tik šalį su išoriniu pasauliu, bet ir Omano pajūrio miestus. Rub el Chalis, kueį sunku įveikti net su moderniu transportu, buvo užtvara nuo kitų Arabijos regionų. Hadžaro kalnai sudaro juostą tarp dykumos ir pajūrio nuo Musandamo pusiasalio iki Suro, Omano labiausiai į rytus nutolusio taško. Šie barjerai saugojo Omaną nuo užsienio karinių įsiveržimų.

## Geografiniai regionai

Gamta padalino šalį į 7 regionus:
* Ruus al Džibaldas su šiaurėje esančiu Musandamu;
* Al Batinos pajūrio lyguma;
* Maskato-Matros pajūrio sritis;
* Omano vidinė sritis, sudaryta iš Džabal al Akdaro (Žalieji kalnai), jo prieškalnių ir dykumos pakraščių;
* Skurdi pakrantė į pietus nuo Dofaro;
* Dofaro regionas pietuose;
* Masiros sala.

## Klimatas
Išskyrus Dofaro regioną, turintį švelnų musoninį klimatą ir šaltus Indijos vandenyno vėjus, Omano klimatas yra labai karštas ir sausas visus metus.

Vasara prasideda balandžio mėnesio vidury ir trunka iki spalio. Aukščiausia temperatūra užregistruojama šalies vidinuose regionuose, kur 50° C šešėlyje yra įprasta. Batinos lygumoj temperatūra retai viršija 46° C, bet dėl mažo aukščio virš jūros lygio drėgnumas gali siekti 90 %. Vidutinė vasaros temperatūra Maskate yra 33° C, bet *gharbi* (vakarų vėjas) stiprus Rub el Chalio vėjas gali pakelti Omano pakrantės miestų temperatūrą 6-10° C. Žiemos temperatūra švelnesnė, 15° C – 23° C.

Krituliais svyruoja tarp 20 ir 100 mm ir daugiausia jų iškrenta antroje žiemos pusėje. Krituliai kalnuose, ypač Džabal al Akdare, yra gausesni ir gali siekti 700 mm.

Džabal al Akdaro lyguma yra akytas kalkakmenis, tad lietus greitai susigeria ir augmenija yra žymiai menkesnė, nei turėtų būti. Tačiau iš didelio požeminio vandens telkinio į žemesnes sritis teka daugybė šaltinių. Be to vadėmis vanduo nubėga į slėnius, tad esant gausiems krituliams žemės ūkis klesti.

Dofarą tarp birželio ir rugsėjo pasiekia pietvakarių musonai, tad jame iškrenta žymiai gausesni krituliai ir yra nuolatinės upės. Tai padarė šį regioną derlingiausiu Omane.

Omaną 2007 m. birželio 6 d. pasiekė ciklonas Gonu. Maskato gubernija buvo smarkiai nuniokota.
Keturių imperatorių metai

**Keturių imperatorių metai** – Romos imperijos laikotarpis, sekęs po Nerono mirties, 69 mūsų eros metai, per kuriuos pasikeitė keturi imperatoriai: Galba, Otonas, Vitelijus ir Vespasianas. Jie yra žinomi kaip didelių neramumų, anarchijos, pilietinio karo (pirmojo po Antonijaus mirties) ir Batavų maišto metai. Paskutinis *keturių imperatorių metų* imperatorius Vespasianas užbaigė neramumus ir davė pradžią Flavijų dinastijai.


Image:Stockholm - Antikengalerie 4 - Büste Kaiser Galba.jpg|Servijus Sulpicijus Galba
Image:Oth001.jpg|Markas Salvijus Otonas
Image:Pseudo-Vitellius Louvre MR684.jpg|Aulas Vitelijus Germanikas
Image:Vespasian 01.jpg|Titas Flavijus Vespasianas


## Šaltiniai
Prancūzijos administracinis suskirstymas

## Prancūzijos regionai
Nuo 2016 m. sausio 1 d. Prancūzija suskirstyta į 18 regionų:

**[[Žemyninė Prancūzija|Europinės Prancūzijos]] regionai**:
Yra 13 Žemyninės Prancūzijos regionų (*régions de France métropolitaine*) suskirstyti į 96 departamentus, šie į 322 apskritis (*arrondissement*), kurios suskirstytos į 1995 kantonus (*canton*), o pastarieji į 36 529 komunas (*commune*). Regionų sąrašas (skliausteliuose nurodytas prancūziškas pavadinimas ir regiono sostinė):
* Aukštutinė Prancūzija (*Hauts-de-France*; Lilis)
* Normandija (*Normandie*; Kanas)
* Il de Fransas (*Île-de-France*; Paryžius)
* Bretanė (*Bretagne*; Renas)
* Grand Estas (*Grand Est*; Strasbūras)
* Burgundija–Franš Kontė (*Bourgogne-Franche-Comté*; Bezansonas)
* Centras–Luaros Slėnis (*Centre-Val de Loire*; Orleanas)
* Luaros kraštas (*Pays-de-la-Loire*; Nantas)
* Overnė-Rona-Alpės (*Auvergne-Rhône-Alpes*; Lionas)
* Naujoji Akvitanija (*Nouvelle-Aquitaine*; Bordo)
* Oksitanija (*Occitanie*; Tulūza)
* Provansas-Alpės-Žydrasis Krantas (*Provence-Alpes-Côte d’Azur*; Marselis)
* Korsika (*Corse*; Ajačas)

**[[Prancūzijos užjūrio departamentas|Prancūzijos užjūrio regionai]]**:
Yra 5 Prancūzijos užjūrio regionai (*régions d'outre - mer*):
* Gvadelupė (*Guadeloupe*; Bas Teras)
* Martinika (*Martinique*; For de Fransas)
* Prancūzijos Gviana (*Guyane française*; Kajenas)
* Reunjonas (*La Réunion*; Sen Deni)
* Majotas (*Mayotte*; Mamudzu)

## Prancūzijos pusiau autonominiai užjūrių kraštai
**[[Prancūzijos užjūrio bendrijos]]** (*collectivités d'outre - mer*); salos Ramiojo ir Atlanto vandenynuose, turi dalinę savivaldą, jų yra 5:
* Prancūzijos Polinezija (*Polynésie française*; Papeetė)
* Šv. Bartolomėjaus sala (*Saint-Barthélemy*; Gustavija)
* Sen Martenas (*Saint-Martin*; Marigo)
* Sen Pjeras ir Mikelonas (*Saint-Pierre et Miquelon*; Sen Pjeras)
* Volis ir Futūna (*Wallis-et-Futuna*; Mata Utu)

## Prancūzijos autonominiai užjūrių kraštai
* Naujoji Kaledonija  (*Nouvelle-Calédonie*); turinti savitą statusą. Svarbiausias miestas ir sostinė Numėja.

## Prancūzijos užjūrių kraštai be nuolatinių gyventojų
**[[Prancūzijos Pietų Sritys|Pietų žemės ir Prancūzijos Antarktis]]** (*Terres australes et antarctiques françaises*) padalinta į 5 administracinius vienetus. 2021 m. duomenimis, salose nėra nuolatinių gyventojų:
* Adelės žemė (*Terre Adélie*)
* Šv.Pauliaus ir Amsterdamo salos (*Îles Saint Paul et Amsterdam*)
* Kergeleno salos (*Archipel des Kerguelen*)
* Krozė salos (*Îles Crozet*)
* Pavienės salos (*îles Éparses*); eilė salų Indijos vandenyne, tai Basas da Indija, Europa, Glorioso salos, Žuan de Novos sala ir Tromleno sala

**[[Klipertono sala]]** yra tiesiogiai po Prancūzijos užjūrio valdų ministro jurisdikcija.

## Šaltiniai
Nuolatinė taryba

**Nuolatinė taryba** () – Abiejų Tautų Respublikos aukščiausiasis vykdomosios valdžios organas 1775–1789 m.

Nuolatinė taryba susidėjo 36 renkamų narių (18 senatorių ir 18 atstovų) ir pirmininko – karaliaus. Trečdalis Tarybos narių turėjo atstovauti Lietuvą, o du trečdaliai – Lenkiją. Kiekvienas ordinarinis Seimas turėdavo perrinkti pusę tarybos narių.

Nuolatinė taryba buvo suskirstyta į penkis departamentus:
* Užsienio reikalų departamentas ()
* Iždo departamentas ()
* Teisingumo departamentas ()
* Karo departamentas ()
* Policijos departamentas ()

Nuolatinės tarybos veikla:
* Modernizuota ir padidinta kariuomenė bei apribotos etmonų galios
* Stengtasi reformuoti teisės sistemą ir teismų darbą
* Pertvarkytos vykdomosios valdžios įstaigos
* Pertvarkyti mokesčiai
* Sudarytos palankios tarptautinės prekybos sutartys
* Suvienodintos svorių ir tūrių sistemos

Nuolatinė taryba buvo įkurta spaudžiant Rusijai. Jos įtaka tarybai išliko ir vėliau. Dėl to Nuolatinė taryba kartais buvo vadinama „Nuolatine išdavyste“ ().

## Šaltiniai
Christian Doppler

**Johann Christian Andreas Doppler** (*Kristianas Dopleris*, 1803 m. lapkričio 29 d. – 1853 m. kovo 17 d.) – austrų fizikas ir matematikas.

Pirmasis paaiškino, kaip stebimų bangų dažnis yra veikiamas bangų šaltinio arba stebėtojo judėjimo. Šis reiškinys dabar vadinamas Doplerio efektu.

## Šaltiniai
Graikijos administracinis suskirstymas

Graikija administraciškai yra skirstoma į 13 periferijų (regionų), o pastarieji – į 54 nomus ir 1 ypatingąją religinę sritį.
Alsmeris

**Alsmeris** () – miestas ir savivaldybė Nyderlandų vakaruose, į pietvakarius nuo Amsterdamo, prie Vesteinderplaseno ežero. Alsmeris yra Gėlių auginimo centras. Jame yra įsikūręs didžiausias pasaulyje gėlių aukcionas. Alsmeryje taip pat yra išvystytas žiemos sportas, turizmas. Jame vyksta nuolatinė tulpių paroda.

## Šaltiniai
Liepos

**Liepomis** vadinami kaimai:

* Biržų rajone;
* Jonavos rajone;
* Kėdainių rajone;
* Ukmergės rajone.

## Taip pat skaitykite
* Liepa (reikšmės).
Tinmalas

**Tinmalas** (arba **Tin Malas**) yra maža XI a. Maroko berberų gyvenvietė aukštojo Atlaso kalnų Nfiso upės slėnyje, 100 km į pietus nuo Marakešo. Iš čia Almochadai pradėjo savo žygius prieš Almoravidų dinastiją. Kai 1147 m. Almochadai užėmė Marakešą, Tinmalas liko kultūriniu – dvasiniu Almochadų centru. Žlugus Almochadų dinastijai Tinmalas vėl tapo paprasta Atlaso kalnu gyvenviete.

Šiandien čia išliko to laiko gynybinės sienos griuvėsiai ir Almochadų dinastijos įkūrėjui Ibn Tumartui 1156 m. pastatyta Didžioji mečetė. Čia palaidoti Almochadų valdovai Abu Jakubas Jusufas I ir Ibn Tumartas.

## Galerija

Image:Tin Mal Mosque1 (js).jpg
Image:Tin Mal Mosque2 (js).jpg
Image:Tin Mal Mosque4 (js).jpg
Image:Tin Mal Mosque3 (js).jpg
Image:Tin Mal Mosque5 (js).jpg
Image:Tin Mal Mosque6 (js).jpg


## Taip pat skaitykite
* Almochadai
* Maroko istorija
BMW Z8

**BMW Z8** – lengvasis automobilis, gamintas Vokietijoje, „BMW“ automobilių gamykloje nuo 2000 iki 2003 metų.

### Istorija
Bavarijos koncerno vadovybė ši automobilį apsisprendė gaminti po koncepcinio modelio Z7 pasirodymo 1997 m. Tokijo automobilių parodoje. BMW Z8 turėjo pratęsti modelio 507 kelią.

## Stilius
Vienas svarbiausių šio automobilio bruožų – dizainas, atkartojantis BMW 507 linijas. BMW Z8 sukurtas naudojant penktosios serijos komponentus ir galingą 5 litrų tūrio V8 tipo variklį, pasiekiantį .

**Spalvos**

Buvo gaminami keturių spalvų: sidabrinė, mėlyna, juoda bei raudona.

## Techniniai duomenys

**Pagrindiniai**

* Gamintojas – BMW.
* Modelis – Z8 (2000 metų).
* Galiniai varomieji ratai, variklis kėbulo priekyje.

**Išmatavimai**
* Ilgis: 4400 mm.
* Plotis: 1830 mm.
* Aukštis: 1317 mm.
* Ratų bazė: 2505 mm.
* Svoris: 1660 kg.
* Tarpuvėžės: priekinės – 1552 mm, galinės – 1568 mm.

**Variklis**
* Konfigūracija: V8.
* Paskirstymas: DOHC 4 vožtuvai / cilindre.
* Darbinis tūris: 4941 cm3.
* Galia: 298,3 kW / 400,0 arklio galių prie 6600 apsisukimų per minutę.
* Sukimo momentas: 500 Nm prie 3800 apsisukimų per minutę.
* Cilindro vidaus skersmuo: 94 mm.
* Stūmoklio eiga: 89 mm.
* Suspaudimo laipsnis: 11:1.
* AG / litrui: 80,96 arklio galių.
* Raudona žyma: 7000 apsisukimų per minutę.

**Transmisija**
* Pavarų dėžės tipas: 6 laipsnių mechaninė.
* Finalinė pavara: 3.15:1.
* 1-osios perdavimo santykis: 4,23:1.
* 2-osios perdavimo santykis: 2,53:1.
* 3-osios perdavimo santykis: 1,67:1.
* 4-osios perdavimo santykis: 1,23:1.
* 5-osios perdavimo santykis: 1:1.
* 6-osios perdavimo santykis: 0,83:1.

**Važiuoklė**
* Kėbulas: aliumininis.
* Vairas: krumpliaratis su stiprintuvu.
* Stabdžių tipas: ventiliuojami diskai su ABS.
* Stabdžių dydis: priekiniai – 334 mm / galiniai – 328 mm.
* Ratai: priekiniai – 45,7 x 20,3 cm / galiniai – 45,7 x 22,9 cm.
* Padangos: priekinės – 245/45ZR-18, galinės – 275/40ZR-18.

**Charakteristikos**
* Maks. greitis 249,9 km/h.
* 0–100 km/h per 4,7 s.
* 0–160 km/h per 10,6 s.

## Nuorodos
* BMW E52 Z8
Alstas

**Alstas** – miestas ir savivaldybė Belgijoje, prie Denderio upės. Per miestą praeina geležinkelis ir plentas Briuselis-Gentas. Išplėtota tekstilės, gumos, chemijos, tekstilės pramonės įrengimų, odos ir avalynės, maisto pramonė, gaminamas alus. Alsto apylinkėse didelės apynių plantacijos. Verčiamasi apynių ir gėlių prekyba, turizmu. Yra XIII a. – XV a. rotušė, dabar muziejus, XV a.-XVI a. gotikinė Šv. Martyno kolegija, XVII a. skerdyklos pastatas, XVIII a. Šv. Juozapo bažnyčia.

## Istorija

Miestas žinomas nuo 870 m..

## Sportas
* VC Eendracht Aalst 2002 (futbolas)

## Šaltiniai
Paąžuolė (reikšmės)

**Paąžuole** vadinamos gyvenvietės:

* Alytaus rajone;
* Biržų rajone;
* Rokiškio rajone;
* Ukmergės rajone;
* Varėnos rajone;
Božolė

**Božolė** (*Beaujolais*) − prancūziškas vynas, pavadintas pagal Božolė sritį pietų Burgundijoje.

Raudonas, retai baltasis, švelnaus skonio Burgundijos vynas.

Božolė yra kontroliuojamos kilmės vynas, paprastai gaminamas iš *Gamay* veislės vynuogių, kurios turi ploną odelę ir nedaug taninų. Kaip ir daugumoje kitų Prancūzijos AOC regionų, vynuogių veislė butelio etiketėje nežymima.

Božolė raudonasis vynas paprastai yra labai lengvo, vaisinio skonio, gana rūgštus. Patariama šį vyną išgerti per 3 metus nuo pagaminimo, nes ilgiau laikant jo kokybė prastėja. Tik kai kurių vyndarių aukštos kokybės vyną rekomenduojama laikyti iki 10 metų. 

Božolė baltasis vynas gaminamas iš *Chardonnay* vynuogių ir sudaro tik apie 1 % viso regiono vyno.

Skiriamos 4 božolė vynų rūšys, visų jų vynai gali būti maišomi tarpusavyje:
* Beaujolais nouveau – jaunas božolė vynas. Tų metų derliaus vynas pradedamas pardavinėti 3-čiąjį lapkričio ketvirtadienį. Kadangi tai yra pirmasis metų derliaus vynas Prancūzijoje, specialistai ir mėgėjai pagal jį mėgina spręsti apie tų metų derliaus kokybę. Beaujolais nouveau ragavimas yra tapęs itin populiarus.
* Beaujolais superior – ilgiau brandintas ir daugiau alkoholio turintis vynas nei Beaujolais nouveau.
* Beaujolais villages – 38 kaimuose gaminamas vynas.
* Cru Beaujolais – geriausia božolė vyno gamyba teritorijos šiaurinėje regiono dalyje. Šis vynas yra tamsesnis, ryškesnio skonio, gali būti ilgiau laikomas. 10-ties teritorijų *Crus* vyndariai savo etiketėse pavadinimo *Beaujolais* nevartoja. 10 *Crus* rūšys:
** Brouilly 
** Chénas 
** Chiroubles 
** Côte de Brouilly 
** Fleurie 
** Juliénas 
** Morgon 
** Moulin à vent 
** Régnié 
** Saint-Amour
VPU Šviesa

:: *Anksčiau Vilniaus „Šviesa“ vadinosi dabartinis [[FK Vilnius]] klubas*.

**Vilniaus „Šviesa“** – buvęs Lietuvos futbolo klubas iš Vilniaus.

## Istorija

Komandą sudarė Vilniaus pedagoginio universiteto studentai. 2007 m. ji dalyvavo II lygos varžybose, tačiau po pirmojo rato iš pirmenybių pasitraukė.

## Sezonai

|}

## Nuorodos
Božolė (reikšmės)

**Božolė** () vadinami:
* Božolė − vynas;
* Beaujolais nouveau − jaunas vynas;
* Božolė (regionas) − Prancūzijos sritis.
Stan Lee

**Stenas Li** (, tikrasis vardas **Stanley Martin Lieber**; 1922 m. gruodžio 28 d. – 2018 m. lapkričio 12 d.) – amerikiečių rašytojas, komiksų herojų kūrėjas, ir buvęs Marvel Comics direktorius.

## Karjera
Su keletu kitų kūrėjų, jis sukūrė Žmogų Vorą, Fantastiškąjį ketvertą, X-Menus, Halką, Torą, Geležinį žmogų, Drąsiaširdį, ir daug kitų veikėjų, kurie pasižymėjo sudėtingu charakteriu, realistiškumu. Taip pat bendrą Marvel pasaulį superherojų komiksuose. Jo dėka Marvel Comics iš mažos leidyklėlės tapo didele multimedijos korporacija.

## Šaltiniai
Jack Kirby

**Jack Kirby** (tikrasis vardas *Jacob Kurtzberg*, 1917 m. rugpjūčio 28 d. – 1994 m. vasario 6 d.) – vienas įtakingiausių ir labiausiai atpažįstamų menininkų tarp Amerikos komiksų kūrėjų. Jis buvo daugelio populiariausių komiksų herojų autorius ir bendraautoris.
Afrika (reikšmės)

**Afrika** vadinami:
* Afrika − žemynas;
* Afrika (Romos provincija) − istorinė provincija;
* 1193 Afrika – asteroidas ();
* *Africa* – daug D. Britanijos karo laivų buvo vadinami „Afrika“ ();
* Afrika – rusų menininko Sergejaus Bugajevo () pseudonimas.

## Taip pat skaitykite
* Afrikas romėnų mitologijoje;
* korpusas „Afrika“ – Vokietijos ekspedicinis korpusas () Šiaurės Afrikoje per Antrąjį pasaulinį karą, vėliau performuotas į armiją;
* armija „Afrika“ – Vokietijos armija () Šiaurės Afrikoje per Antrąjį pasaulinį karą. Jos statusas keitės, vėliau ji tapo vokiečių ir italų tankų armija „Afrika“ (), dar vėliau – armijų grupe „Afrika“ ().
Minerva (reikšmės)

**Minerva** yra vadinamos:
* Minerva − deivė romėnų mitologijoje;
* Minerva – Pirmojo pasaulinio karo laikų belgiškas šarvuotasis automobilis;
* Minerva (operacinė sistema) − operacinė sistema;
* Minerva (fabrikas) – fabrikas gubernijos laikotarpio Kaune.

## Taip pat skaitykite
* Minerva Makgonagal − fiktyvinė Hario Poterio knygų veikėja;
* Minervos rifai − grupė rifų Ramiajame vandenyne;
* Minervos respublika - utopinė mikrovalstybė Minervos rifuose.
Fortūna (reikšmės)

**Fortūna** (arba **Fortuna**) vadinami:
* Fortūna − deivė romėnų mitologijoje;
* Fortūna (apdovanojimas) – kaunietiškas teatralų apdovanojimas;
* Fortūna (žurnalas) − lietuviškas žurnalas;
* Fortūna (Žas albumas) – septintasis grupės Žas albumas;
* futbolo klubai:
** FM Fortūna – VšĮ Vaikų ir jaunimo futbolo mokykla Fortūna, Kaunas
** Fortuna Sittard;
** TSV Fortuna Düsseldorf.
Diana (reikšmės)

**Diana** vadinami:
* Diana − deivė romėnų mitologijoje;
* Diana (primatas) − primatai.

Taip pat **Diana** yra moteriškas vardas, kuriuo buvo pavadintos:
* Velso princesė Diana;
* Diana de Puatjė;
* Diana Žiliūtė;
* Rita Diana Dapkutė Lumbienė;
* Diana Čedavičienė.
Jūra (reikšmės)

**Jūra** gali reikšti:
* jūra − druskingą vandens telkinį, sujungtą su vandenynu;
* mėnulio lygumą, pvz., Lietų jūra, Ramybės jūra;
* Jūra (upė) − Lietuvos upę;
* Jūra (žurnalas) − verslo žurnalą;
* Jūra (Klaipėda) – dienraščio „Klaipėda“ priedas, žurnalas, einantis nuo 1994 m. ir interneto portalas;
* Jūra (1990-1995) – Lietuvos jūrininkų sąjungos ir Lietuvos kultūros fondo klubo „Budys“ dvimėnesis žurnalas, leistas 1989-1991 m. Klaipėdoje ir 1995-1996 m. Vilniuje.
* moterišką vardą:
** Jūra Šinkūnienė.

## Taip pat skaitykite:
* Jura (reikšmės);
* Žura ().
Jura (reikšmės)

**Jura** gali reikšti:
* jura – mezozojaus periodą;
* Jura (departamentas) − Prancūzijos departamentą;
* Žura () − kalnų grandinę Šveicarijoje ir Prancūzijoje;
* Jura - sutrumpinta rusiško vyriško vardo *Jurijus* (*Юрий*) forma.

## Taip pat skaitykite
* Jūra (reikšmės).
Prieš saulėtekį

**Prieš saulėtekį** () – 1995 m. romantinė drama, kurios režisierius – Richard Linklater.

Filme pasakojama apie du jaunuolius: paryžietę Seliną (*Celine*) ir amerikietį Džesį (*Jessie*), kurie atsitiktinai susipažinę kartu praleidžia vieną naktį Vienoje. Filmas pasižymi minimaliu režisieriaus dėmesiu siužetui visą dėmesį koncentruojant į bendravimą tarp žmonių ir tuo iš dalies primena pirmąjį režisieriaus darbą „Slacker“ (1991) ir ypač „Žadinant gyvenimą“ (2001), kuriame, beje, abu veikėjai taip pat pasirodo.

Filmas susilaukė tęsinio „Prieš saulėlydį“ (2004).

## Išnašos
Omano transportas

**Omano transportas:**

## Geležinkelio sistema

Omanas tik planuoja tiesti geležinkelių sistemą.

## Keliai

Iš viso: 32 800 km

Asfaltuoti: 9840 km (taip pat ir greitkeliai, kurie sudaro 550 km)

Neasfaltuoti: 22 960 km (1996 m.)

## Jūrų uostai

### Omano įlanka
* Al Važažahas
* Matra
* Mina al Fahalas 
* Soharas

### Arabijos jūra
* Dukmas
* Minos Rajsutas

## Oro uostai
142 (1999 m.)

### Neasfaltuoti oro uostai
*iš viso:*
136
*daugiau nei 3047 m:*
2
*nuo 2438 iki 3047 m:*
6
*1524 iki 2437 m:*
56
*914 m to 1523 m:*
37
*mažiau nei 914 m:*
35 (1999 m.)

### Sraigtasparnių uostai
1 (1999 m.)
Darius Cibulskas

**Darius Cibulskas** (g. 1988 m. gegužės 23 d.) – Lietuvos futbolo žaidėjas, žaidžiantis saugo pozicijoje.

## Klubinė karjera
Nuo 2006 m. balandžio mėn. atstovavo Alytaus „Alyčio“ komandai. Nuo 2011 m. pradžios, šiai susijungus su Alytaus „Vidzgirio“ komanda ir suformavus Alytaus „Dainavos“ klubą, atstovavo pastarajam. 

Vėliau jėgas išbandė Trakų FK. Žaidė Kazlų Rūdos „Šilas“, bei Lenkijoje. 2017 m. buvo FK Nevėžis Kėdainiai žaidėjas.

## Nuorodos
*
Epilogas

**Epilogas** yra baigiamoji literatūros arba draminio kūrinio dalis. Epilogas yra paskutinė knygos dalis. Epilogai gali turėti skirtingą formą, bet paprastai juose apibendrinamas kūrinio turinys arba atskleidžiami tolimesni herojų likimai. Epilogas yra viena iš sudedamųjų dramos kūrinių dalių.
Abajangas

**Abajangas** (*Abaiang*), **Apiaia**, **Šarlotės sala** (*Charlotte Island*) – koralinis atolas Kiribatyje, Gilberto salyne; sudaro 6 salelės. 5500 gyv. (2005 m.). Sausumos plotas – 16 km². Lagūna 232,5 km² ploto, laivuojama. Išvežama kopra. Abiangą 1788 m. atrado anglų jūrininkas Tomas Gilbertas.

Kartu sudaro saivaldybę. Pagrindinė gyvenvietė – Taburao. 
## Šaltiniai
Tibetiečių raštas

**Tibetiečių raštas** – silabinė (skiemeninė) rašto sistema, naudojama užrašyti Tibetiečių, botijų ir ladakų kalboms. Seniau naudota užrašyti ir balti kalbai. Ji, kaip daugumos Pietų ir Pietryčių Azijos (indosferos) šalių rašto sistemos, yra kilusi iš brahmi rašto.

Spėjama, kad Tibeto raštas buvo sukurtas VII a., valdant vienam didžiausių Tibeto karalių Songtsan Gampo. Jis pasiuntė vieną iš savo pasiuntinių Tonmi Sambota į Indiją, kad sukauptų žinių apie budizmą. Šis sukūrė tibetiečių raštą, paremtą devanagari (skr.: देवनागरी) rašto sistema.

Tibetiečių kalboje yra 4 balsės ir 30 priebalsių. Rašto sistemoje kiekvienas ženklas yra sudarytas su neatskiriama balse „a“, o išreiškiant kitus balsius, pridedami specialūs diakritiniai ženklai. Skiemenys yra atskiriami taškais. Kelios priebalsės yra rašomos tam tikru būdu sujungiant raides.

Tibetiečių rašmenims užrašyti lotynų abėcėlės simboliais plačiai naudojama Vailio transliteracijos sistema. 

## Rašybos stiliai
Rašto stilius, parodytas pirmame pavyzdyje, žinomas kaip *u-chen* () yra naudojamas spausdinimui. Greitraščio versijos raidynas, toks kaip *gyuk yig* arba vadinamasis „tekantis raštas“ (), yra naudojamas neformaliam rašymui.

**Pavyzdys Nr.1:** teksto pavyzdys parašytas *u-chen* raidynu ():

**Pavyzdys Nr.2:** to paties teksto pavyzdys parašytas *gyuk yig* raidynu ():

Teksto vertimas: *visi žmonės gimsta laisvi ir lygūs savo orumu ir teisėmis. Jiems suteiktas protas ir sąžinė ir jie turi elgtis vienas kito atžvilgiu kaip broliai*. (Visuotinės žmogaus teisių deklaracijos 1-asis straipsnis).

## Ženklai

Žemiau pateikti tibetietiškų ženklų atitikmenys lotyniškame ir devanagari raidyne.

### Balsiai

### Priebalsiai
Anafilaksinis šokas

**Anafilaksinis šokas** ( – prieš, *phylaxis* – apsauga) – tai ūmi, gyvybei pavojinga sisteminė alergenui įjautrinto organizmo reakcija į pakartotinai patekusį tą patį alergeną.
    
Ūminės alerginės reakcijos metu įvyksta putliųjų ląstelių ir bazofilų degranuliacija, stimuliuota alergeno - antikūno (imunoglobulino E) komplekso, sensibilizuotame organizme. Pacientas, kuriam įvyko anafilaksinė reakcija, praeityje turėjo kontaktuoti su reakciją sukėlusia medžiaga. Anafilaksinis šokas yra sunkiausia anafilaksijos forma, kuriai būdinga hipotenzija (sistolinis arterinis kraujospūdis < 90 mmHg arba jis sumažėja 40 mmHg ir daugiau), pasireiškianti organų disfunkcija ir hipoperfuzija.
 
## Priežastys
Anafilaksines reakcijas gali sukelti:
* Dažniausiai jas sukelia vaistai, ypač kai jie yra leidžiami į veną, raumenį ar poodį. Šoką labai dažnai sukelia vaistai, turintys baltymų (pvz., serumai, vakcinos, hormonai), antibiotikai (ypač penicilinas), vitaminai ir kt.
* Nuodai, t. y. įvairių vabzdžių, gyvačių įgėlimai.
* Maisto produktai. Jie dažnai sukelia alergiją, tačiau šokas išsivysto retai.
* Alergenų ekstraktai (imunoterapija), t. y. alerginė liga gydoma pačiais alergenais.

## Simptomai
Pirmieji simptomai dažniausiai pasireiškia praėjus kelioms sekundėms ar minutėms (15-30 min.) nuo kontakto su alergenu, tačiau gali atsirasti ir vėliau – po 2 ar daugiau valandų. Anafilaksiniam šokui būdinga tai, kad vėl į organizmą patekus alergenui ir jam jungiantis su prieš jį pasigaminusiais antikūnais, iš ląstelės atsipalaiduoja biologiškai aktyvios medžiagos, iš kurių svarbiausia – histaminas. Jos veikia kraujagysles, nervų galūnes, raumenis ir kitus audinius. Atsiranda šie simptomai:

* Odoje: atsiranda paraudimas, smulkus bėrimas, dilgėlinė, niežulys, patinimas, dėl nepakankamo kvėpavimo oda gali kiek pamėlti.
* Kvėpavimo organų sistemoje: pasunkėja alsavimas, atsiranda dusulys, švokštimas, čiaudulys, nosies niežėjimas, krūtinės suspaudimo pojūtis, kosulys, užkimsta balsas, sutrinka kvėpavimas per nosį.
* Širdies ir kraujagyslių sistemoje: atsiranda blyškumas, galvos svaigimas, bendras silpnumas, sąmonės pritemimas ar praradimas, dažnas širdies plakimas (tachikardija), aritmijos, silpnas periferinis pulsas, arterinio kraujospūdžio sumažėjimas.
* Virškinimo trakte: atsiranda pykinimas, vėmimas, viduriavimas, pilvo skausmai.
* Kiti galimi požymiai: akių niežulys, paraudimas, ašarojimas, galvos skausmai, traukuliai.

Iš visų šių požymių gali pasireiškti tik vienas arba keli, tarp kurių vienas gali vyrauti, tačiau anafilaksiniam šokui visada būdingas arterinio kraujospūdžio sumažėjimas.

## Gydymas
Anafilaksinis šokas kelią grėsmę gyvybei, tad jo ištiktam žmogui būtina medikų pagalba. Pirmoji pagalba šoko ištiktam žmogui yra kontakto su alergenu nutraukimas ir viena ampulė 0,1 % adrenalino tirpalo injekcija. Jei šoko priežastis yra vabzdžio įgėlimas, aukčiau įkandimo vietos reikia užveržti galūnę arba tą vietą šaldyti. Jei alergenas pakliuvo į skrandį, turi būti sukeltas vėmimas.

## Išnašos

## Nuorodos
* Anafilaksinis šokas: gyvybei pavojinga alerginė reakcija
Abemama

**Abemama** (), **Apamama, Hoperio sala, Rodžerio Simpsono sala** – koralinis atolas Kiribatyje, Gilberto salų centrinėje dalyje. 3400 gyv. (2005 m.). Sausumos plotas 27,8 km², lagūnos – 132,4 km². Atolą sudaro 8 salelės. Išvežama kopra.

Sudaro atskirą savivaldybę. Pagrindinė gyvenvietė – Kariatibike (yra oro uostas). Abemamą 1799 m. atrado britų jūrininkas C. Bišopas.

## Šaltiniai